**Názov projektu: Zabezpečenie podpory pre architektonickú a programovú kanceláriu a zabezpečenie služieb širokopásmového pripojenia a sietí novej generácie**

**Cieľom projektu je:** Koordinácia Operačného programu Integrovaná infraštruktúra prostredníctvom programovej a architektonickej kancelárie a koordinácia pri zabezpečení služieb širokopásmového pripojenia a sietí novej generácie.

Celková suma oprávnených výdavkov žiadateľa:1 573 627,93 €

Projekt pozostáva z dvoch častí. Prvá časť je zameraná na zabezpečenie špecializovaných poradenských služieb v rámci koordinácie budovania integrovanej infraštruktúry a informačných systémov v centralizovanej architektúre verejnej správy. Koordinácia bude realizovaná v dvoch základných oblastiach, a to v oblasti poskytovania služieb pre architektonickú kanceláriu a v oblasti poskytovania služieb pre programovú kanceláriu sekcie informatizácie spoločnosti na Úrade podpredsedu vlády Slovenskej republiky pre investície a informatizáciu. Výsledky projektu budú použiteľné pre všetky povinné osoby implementujúce najmä projekty eGovernmentu.

Druhá časť je zameraná na zabezpečenie financovania pri poskytovaní odborných poradenských služieb pre oblasť širokopásmového pripojenia a sietí novej generácie pre Operačný program Integrovaná infraštruktúra.

Realizácia projektu bude prebiehať dodávateľskou činnosťou v oboch častiach projektu.

Rozsah odborných činností poskytovaných pre architektonickú kanceláriu **(1.časť projektu)**:

* poradenské služby potrebné z pohľadu riadenia a dohľadu nad všetkými doménami strategickej architektúry verejnej správy,
* poradenské služby zabezpečujúce rozvoj a udržiavanie základného referenčného rámca strategickej architektúry verejnej správy,
* poradenské služby v oblasti kontroly a koordinácie segmentových architektúr, resp. architektúr riešení jednotlivých projektov voči strategickej architektúre verejne správy.

Výstupom činností budú najmä strategické dokumenty (NKIVS, ďalšie rozpracovanie strategických priorít definovaných v rámci Vízie architektúry verejnej správy 2014 - 2020), analytické materiály (posudzované koncepcie rozvoja informačných systémov, štúdií realizovateľnosti), metodiky (Architektonický rámec verejne správy SR), Štúdie realizovateľnosti (Infraštruktúra ako služba, Platforma ako služba, Softvér ako služba).

Rozsah odborných činností poskytovaných pre programovú kanceláriu:

* služby pri riadení programov,
* služby v oblasti riadenia a koordinácie zmien programu a otvorených otázok programu, vrátane návrhu relevantných opatrení,
* služby v oblasti riadenia rizík v rámci programov/projektov, vrátane návrhu relevantných opatrení,
* poradenstvo v oblasti projektových plánov, výstupov projektov a plánovaných aktivít v rámci programu,
* poradenstvo v oblasti projektových väzieb a závislostí medzi projektmi,
* služby v oblasti validácie integračných rozhraní,
* služby v oblasti monitorovania a koordinácie integračných aktivít projektov v rámci programu,
* služby súvisiace s usmerňovaním prijímateľov NFP v oblasti integrácie.

Výstupom činností bude najmä strategický dokument (Štandard riadenia informačno-technologických projektov vo verejnej správe), analytické materiály (posudzovanie Štúdií realizovateľnosti).

Z pohľadu merateľných ukazovateľov bude v rámci projektov 7 výstupov:

AKVS:

1. Aktualizácia **NKIVS** do roku 2020
2. Ďalšie rozpracovanie **strategických priorít** definovaných v rámci Vízie architektúry verejnej správy 2014 - 2020
3. **Architektonický rámec verejnej správy SR**
4. Vzdelávanie enterprise architektúry povinných osôb
5. Architektonický dohľad segmentových architektúr

PgK:

1. **Štandard riadenia informačno-technologických projektov** vo verejnej správe

Spoločne pre AKVS a PgK:

1. Výkon architektonického dohľadu (Štúdie realizovateľnosti, koncepcie rozvoja IS) - Architektonická kancelária verejnej správy

Posudzovanie štúdií realizovateľnosti - Programová kancelária

**Druhá časť projektu:**

V rámci zabezpečenia služieb pri zavádzaní širokopásmového pripojenia a sietí nových generácií ide o poskytovanie odborných poradenských služieb formou konzultácií, analýz (Analýzy zdvojených činností a identifikácia synergií), posudkov, metodických materiálov, zabezpečenia podpory formou účasti na rokovaniach odborných skupín, poskytovania asistencie pre podporu a realizáciu vlastných procesov, spolupráca na riadení, koordinácii a vyhodnotení projektov a metodickej, koordinačnej činnosti pri nastavení optimalizovaných riešení, a to pre oblasť zavádzania širokopásmového pripojenia a sietí novej generácie. V rámci projektu ide o zabezpečenie špecializovaných poradenských služieb formou konzultácií, analýz, posudkov, metodických materiálov, zabezpečenie podpory formou účasti na rokovaniach odborných skupín, poskytovanie asistencie pre podporu a realizáciu vlastných procesov, spolupráce na riadení, koordinácii a vyhodnotení projektov a metodickej, koordinačnej činnosti pri nastavení optimalizovaných riešení, a to pre oblasť zavádzania širokopásmového pripojenia a sietí novej generácie.

Rozsah jednotlivých činností poskytovaných v rámci projektu:

* Poradenstvo pri zvyšovaní efektívnosti riadenia a implementácie operačného programu v oblasti zavádzania širokopásmového pripojenia a sietí novej generácie,
* Poradenstvo v oblasti metodiky riadenia operačného programu pre oblasť zavádzania širokopásmového pripojenia a sietí novej generácie,
* Poradenstvo v oblasti analýzy zdvojených činností, identifikácie synergií v oblasti zavádzania širokopásmového internetu a sietí novej generácie,
* Hodnotenie rizík, návrh opatrení na zmiernenie rizík v oblasti riadenia a koordinácie zavádzania širokopásmového internetu a sietí novej generácie,
* Poradenstvo v oblasti plánovania, preverenia metodiky tvorby plánov a hodnotenia ich realizácie v oblasti zavádzania širokopásmového internetu a sietí novej generácie,
* Kontrola riadenia projektov (najmä ex-ante, priebežná, následná) operačného programu,
* Poradenstvo pri zosúlaďovaní interných riadiacich dokumentov s požiadavkami a potrebami nadriadených orgánov ako aj potrieb riadiacich orgánov,
* Audit efektívnosti (posúdenie dosiahnutia cieľa, účinnosti prijatých opatrení) a hospodárnosti, prehodnotenie nevyhnutnosti procesvo resp. činností, identifikácia redundantných procesov a činnosti.

V rámci týchto činností budú zabezpečené dodávateľským spôsobom 3 výstupy:

* Analýza zdvojených činností a identifikácia synergií pri zavádzaní širokopásmového pripojenia s jednotlivými telekomunikačnými operátormi,
* Analýza zdvojených činností a identifikácia synergií s aktivitami programu rozvoja vidieka pri zavádzaní prístupových sietí,
* Analýza zdvojených činností a identifikácia synergií s ďalšími subjektmi participujúcimi na projektoch a aktivitách zavádzania širokopásmového pripojenia.

Operačný program bol podporovaný EŠIF.